RESOLUCIÓN do 2 de abril de 2007, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo na mediación do AGA do convenio colectivo de ámbito autonómico de Galicia para o sector de aparcadoiros, zona azul e garaxes de vehículos.
CONSELLERÍA DE TRABALLO — III. OUTRAS DISPOSICIÓNS — 07/05/2007

Visto o texto do acordo acadado o 21 de marzo de 2007, na mediación realizada ao abeiro do establecido no Acordo Interprofesional Galego sobre Solución Extraxudicial de Conflitos Colectivos de Traballo (AGA), respecto do convenio colectivo do sector de aparcadoiros, zona azul e garaxes de vehículos da Comunidade Autónoma de Galicia, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo, e no artigo 17 a) do Acordo Interprofesional Galego sobre Procedementos Extraxudiciais de Solución de Conflitos de Traballo (AGA).
A Dirección Xeral de Relacións Laborais,
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.- Dispoñer a súa publicación no Diario Oficial de Galicia.
Santiago de Compostela, 2 de abril de 2007.
Pilar Cancela Rodríguez
Directora xeral de Relacións Laborais
ANEXO
Xuntanza da comisión negociadora do convenio colectivo autonómico de aparcadoiro, garaxes e zona azul de Galicia
Mediador: Carlos Domenech de Aspe.
Parte empresarial:
Javier Alcalde López.
Lourdes López Aguilar.
Francisco Taboada García.
Parte sindical:
Xesús Pastoriza Santamarina (CIG).
Pedro Beade Roel (SN de CCOO de Galicia).
Demetrio Chorén Vázquez (UGT-Galicia).
José Francisco Fernández Padín (CGT).
En Santiago de Compostela, sendo as 12.00 horas do día 21 de marzo de 2007, reúnense as persoas arriba relacionadas, por convocatoria do Consello Galego de Relacións Laborais, como consecuencia do estancamento das negociacións e da convocatoria de folga.
Tras as oportunas propostas das partes reunidas, chegan aos seguintes acordos:
1º Vixencia: 4 anos (2006-2009).
2º Incremento salarial:
-Ano 2006: IPC real do ano 2006 máis o 0,5%, segundo as táboas acordadas previamente.
-Ano 2007:
20 euros en salario base, en quince pagas.
37 euros en complemento convenio, en quince pagas.
2 euros en complemento transporte, en once pagas.
-Ano 2008:
20 euros en salario base, en quince pagas.
17 euros en complemento convenio, en quince pagas.
2 euros en complemento transporte, en once pagas.
-Ano 2009:
20 euros en salario base, en quince pagas.
17 euros en complemento convenio, en quince pagas.
2 euros en complemento transporte, en once pagas.
Todos estes incrementos son lineais.
3º Xornada: para aparcadoiros e garaxes manterase a xornada actual do convenio galego en vigor.
Para a ORA observarase a xornada en vigor no convenio estatal da ORA.
4º Antigüidade: para o sector de aparcadoiros e garaxes observarase o que estipula o 4º convenio estatal de aparcadoiros e garaxes, pero ampliando o período de carencia ata o 31 de decembro de 2007.
Para o sector da ORA observarase o que indique o convenio estatal da ORA en vigor.
5º Pola parte sindical procédese a desconvocar a folga prevista para os días 23, 26 e 30 de marzo de 2007.
6º Estes acordos terán carácter de preacordo e adquirirán firmeza unha vez ratificados polas asembleas dos traballadores do sector.
E para que así conste, asinan esta acta, sendo as 14.00 horas do día da data.